Sag anlagt den 26. september 2017 – Le Port de Bruxelles og Région de Bruxelles mod Kommissionen
(Sag T-674/17)
Processprog: fransk
Parter
Sagsøgere: Le Port de Bruxelles (Bruxelles, Belgien), Région de Bruxelles-Capitale (Bruxelles) (ved advokat J. Vanden Eynde)
Sagsøgt: Europa-Kommissionen
Sagsøgernes påstande
Sagen antages til realitetsbehandling for hver af sagsøgerne, hvorefter Kommissionens afgørelse, reference: SA.38393 (2016CP, ex 2015/E) – beskatning af havne i Belgien [C(2017)5174 final], annulleres.
Søgsmålet antages til realitetsbehandling, og sagsøgerne gives medhold.
Følgelig annulleres Europa-Kommissionens afgørelse om, at den omstændighed, at de belgiske havnes økonomiske virksomhed, og navnlig de vallonske havne, ikke er blevet pålagt selskabsskat, anses for statsstøtte, der er uforenelig med det indre marked.
Europa-Kommissionen tilpligtes at betale sagsomkostningerne.
Søgsmålsgrunde og væsentligste argumenter
Til støtte for søgsmålet har sagsøgerne i det væsentlige gjort et enkelt anbringende gældende, som i det væsentlige er identisk eller lig med det anbringende, som er fremsat i sag T-673/17, Port autonome du Centre et de l’Ouest m.fl. mod Kommissionen.
____________